පරිසරයට හා ප්‍ර‍දේශවාසී ජනතාවට හානිදායක විෂ වායුවක් නිකුත් වීම සම්බන්ධයෙන් ආන්දෝලනයට ලක් වූ පිළියන්දල එස්.ඇන්.ඩී. ඇසෝසියේටස් කර්මාන්තශාලාව එම ප්‍රදේශයේ පවත්වාගෙන යාම සඳහා අවසර නොදීමට පරිසර අමාත්‍යාංශය පියවර ගනී.එම කර්මාන්තශාලාව එම ප්‍රදේශයේ පවත්වා ගෙන යාමට අනුමැතිය ලබානොදෙන ලෙස පරිසර අමාත්‍යාංශය මධ්‍යම පරිසර අධිකාරියටද උපදෙස් ලබා දී ඇත.මෙම කර්මාන්ත ශාලාවෙන් සිදුවන හානිය පිළිබඳව සොයාබැලීමට පරිසර පුනර්ජනනීය හා බලශක්ති ඇමැති සුසිල් ‍ප්‍රේමජයන්ත මහතා විසින් පත්කරන ලද ත්‍රි පුද්ගල කමිටුවේ නිර්දේශ මත මෙම පියවර ගෙන ඇති අතර, එම කමිටුවේ අතුරුවාර්තාව අමාත්‍යාංශයට බාරදී තිබේ.